Az információs technológiák (számítógép, mobiltelefon stb.) használatához kötődő új közösségi formák behálózzák mindennapi kommunikációs viszonyainkat, emberi kapcsolatainkat, életünket. Olyan valós közösségekként működnek, amelyek a közös érdeklődés, bizalom, nyitottság jegyében szerveződnek, és amelyek a hagyományos, fizikai közösségekhez hasonlóan a közösségi normákat, értékrendet elfogadó tagjaik számára a közösséghez való tartozásból fakadó cselekvési erőforrásokat kínálnak.

A könyv ennek az új közösségiség élménynek és közösségfogalomnak a forrására világít rá az információ korában születő közösségi formák és az új kommunikációs technológiák közegében kibontakozó nyelvi kultúra kapcsolatának elemzésével, az új kommunikációs nyelv közösségépítő szerepének bemutatásával.